**Interni natječaj**

**Fakulteta elektrotehnike, računarstva i informacijskih tehnologija Osijek za prijavu znanstveno-istraživačkih projekata**

**IZIP2022**

Fakultet elektrotehnike, računarstva i informacijskih tehnologija Osijek Sveučilišta Josipa Jurja Strossmayera u Osijeku (dalje u tekstu Fakultet), raspisuje interni natječaj za prijavu znanstveno

istraživačkih projekata čija je osnovna svrha osigurati potporu istraživačkom radu doktoranada.

**Uvjeti natječaja**

* predlagatelj projekta mora biti djelatnik Fakulteta u znanstveno-nastavnom zvanju  (docent, izvanredni profesor, redoviti profesor);
* projekt treba osigurati potporu istraživačkom radu doktoranda kojemu je mentor predlagatelj projekta;
* projekti kojima se osigurava financiranje istraživanja doktoranada koje nije osigurano na drugim tekućim projektima imat će prednost pri rangiranju;
* tema projekta treba biti znanstveno kompetitivna (objavljivanje rezultata istraživanja treba biti moguće u časopisima indeksiranim u WoS bazi);
* predviđeno trajanje projekta je od 1. sječnja 2022. do 31. prosinca 2022.;

**Prihvatljivi troškovi**

Predviđena financijska sredstva po projektu mogu biti u maksimalnom iznosu do 10.000,00 kn, a  trebaju  pokrivati  troškove  istraživanja  i  mobilnosti  doktoranada,  te  diseminacije  rezultata  istraživanja. Prihvatljivi troškovi obuhvaćaju:

* materijalne  troškove  (laboratorijski  materijal,  troškovi  provođenja  eksperimenata,
* terenski troškovi, potrošni materijal, itd.);
* troškove opreme (nabavka sitne i srednje znanstvene opreme, održavanje,
* nadogradnja);
* nabavku knjiga i časopisa, članarine u stručnim udrugama;
* putne troškove;
* troškove sudjelovanja na znanstvenim skupovima doktoranda i mentora;
* i druge troškove po posebnom odobrenju.

**Evaluacija projekta**

Prijedlog o prihvaćanju/odbijanju projekata i iznosu financiranja donijet će Povjerenstvo za stjecanje doktorata znanosti, na temelju bodovne liste. Bodovat će se svrha i cilj istraživanja, broj i uspješnost doktoranada uključenih u projekt, znanstvena produktivnost mentora, istraživački plan i efikasnost korištenja financijskih sredstava u smislu koristi za napredovanje doktoranada na doktorskom studiju. Konačnu odluku o prihvaćenim projektima donijet će Fakultetsko vijeće.

Ako za vrijeme provedbe projekta dođe do promjene u odnosu na prijavu voditelj je obavezan informirati Fakultet o nastalim promjenama.

**Prijava na natječaj**

Prijave na posebnom obrascu se podnose u elektroničkom obliku na adresu e-pošte **robert.cupec@ferit.hr** i tiskanom obliku s potpisom predlagatelja u ured prodekana gđi. Emiliji Horvat rok prijave je **10. prosinca 2021. godine**.